Τζαμάλ Μάρεϊ

Ο Τζαμάλ Μάρεϊ (αγγλικά: Jamal Murray, στις 23 Φεβρουαρίου 1997) είναι Καναδός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τους Ντένβερ Νάγκετς. 

Εκπροσωπεί την Εθνική Καναδά, ενώ αγωνίστηκε μια σεζόν στο κολεγιακό πρωτάθλημα για τους Κεντάκι Γουάιλντ Κατς,Zen and the Art of Making the Perfect Player: Meet Kentucky's Jamal Murray Bleacher Report. Accessed on March 21, 2016. προτού γίνει ντραφτ από τους Νάγκετς -με την 7η επιλογή- στο NBA Ντραφτ του 2016.

 Πρώτα χρόνια 
Ο Μάρεϊ γεννήθηκε και μεγάλωσε στο Κίτσενερ του Οντάριο. Η μητέρα του έχει καταγωγή από τη Συρία και ο πατέρας του, Ρότζερ Μάρεϊ, γεννήθηκε στην Τζαμάικα και μετακόμισε στον Καναδά από μικρή ηλικία.How to Make the Biggest Decision of Your Life Sportsnet.ca. Accessed on March 21, 2016.Stardom Without Skates: Toronto Becomes a Hub of Basketball Talent The New York Times. Accessed on March 21, 2016. 

Όταν ο Μάρεϊ ήταν τριών ετών, μπορούσε να παίζει μπάσκετ «για ώρες». Ο πατέρας του τον παρακίνησε για αγώνες μπάσκετ και ασκήσεις κουνγκ φου.

 Κολεγιακή σταδιοδρομία 
Στις 24 Ιουνίου 2015, ο Μάρεϊ υπέγραψε να αγωνιστεί στο Κεντάκι υπό τον προπονητή Τζον Καλιπάρι. 

Ως πρωτοετής την σεζόν 2015–16, συμπεριλήφθηκε στη λίστα με τους κορυφαίους -Top 25- της Midseason για το βραβείο John R. Wooden. 

 Επαγγελματική σταδιοδρομία 
Στις 23 Ιουνίου 2016, ο Μάρεϊ επιλέχθηκε από τους Ντένβερ Νάγκετς με την έβδομη συνολική επιλογή στο ντραφτ του ΝΒΑ 2016. 

Στις 9 Αυγούστου 2016, υπέγραψε το συμβόλαιό του με τους Νάγκετς.  Στο τέλος της σεζόν, χρίστηκε στη δεύτερη ομάδα του NBA ως All-Rookie.

Το φθινόπωρο του 2018, την πρώτη ημέρα της αγωνιστικής περιόδου, ο Μάρεϊ υπέγραψε επέκταση συμβολαίου με τους Νάγκετς για 5 χρόνια, με συμβόλαιο 170 εκατομμυρίων δολαρίων.

Στις 19 Φεβρουαρίου 2021, ο Μάρεϊ σημείωσε 50 πόντους -κορυφαία επίδοση καριέρας- σε νίκη 120–103 επί των Κλίβελαντ Καβαλίερς. 

Στις 12 Απριλίου 2021, ο Μάρεϊ υπέστη ρήξη προσθίου χιαστού (ACL) στο αριστερό του γόνατο κατά τη διάρκεια ενός αγώνα εναντίον των Γκόλντεν Στέιτ Ουόριορς. Την επόμενη μέρα, οι Νάγκετς ανακοίνωσαν ότι ο Μάρεϊ θα μείνει εκτός επ' αόριστον. Στις 21 Απριλίου, ο Μάρεϊ υποβλήθηκε σε χειρουργική επέμβαση στο αριστερό του γόνατο. 

Μετά την επιστροφή του, στις 19 Οκτωβρίου 2022, ο Μάρεϊ έπαιξε στο πρώτο του παιχνίδι --μετά από δεκαοκτώ μήνες-- σημειώνοντας 12 πόντους σε 26 λεπτά παιχνιδιού κατά τη διάρκεια της ήττας με 123–102 από τους Γιούτα Τζαζ.  Στις 4 Φεβρουαρίου 2022, ο Μάρεϊ σημείωσε 41 πόντους, με πέντε ριμπάουντ και επτά ασίστ, σε νικητήριο αγώνα με 128–108 επί των Ατλάντα Χοκς. 

Στις 10 Μαρτίου 2022, σε έναν αγώνα εναντίον των Σαν Αντόνιο Σπερς, ο Μάρεϊ επέτυχε το 805ο τρίποντο της καριέρας του και ξεπέρασε τον Γουίλ Μπάρτον και έγινε ο ηγέτης όλων των εποχών στα τρίποντα στην ιστορία των Νάγκετς. 

Την επόμενη χρονιά, 2022-2023, ο Μάρεϊ έκανε την καλύτερη επαγγελματική του σεζόν στο ΝΒΑ, οδηγώντας την ομάδα του -μαζί με τον Γιόκιτς- στον τελικό της Δύσης και στην κατάκτηση για πρώτη φορά του τίτλου της Δυτικής Περιφέρειας για τους Νάγκετς.

 Εθνική ομάδα 
Ο Μάρεϊ εκπροσώπησε τον Καναδά στο Πρωτάθλημα της FIBA (κάτω των 16) το 2013 στην Ουρουγουάη και είχε μέσο όρο 17 πόντους, 6 ριμπάουντ και 2,4 κλεψίματα ανά παιχνίδι οδηγώντας την ομάδα του στο χάλκινο μετάλλιο. 

Αγωνίστηκε για την εθνική ομάδα του Καναδά στους Παναμερικανικούς Αγώνες του 2015, βοηθώντας την ομάδα να κερδίσει το ασημένιο μετάλλιο. Οι μέσοι όροι του για το τουρνουά ήταν 16,0 πόντους, 3,2 ριμπάουντ και 2,4 ασίστ ανά παιχνίδι, ενώ σούταρε 45,9% εντός παιδιάς.

 Βραβεία 
 NBA All-Rookie Second Team (2017)
 NBA Rising Stars Challenge MVP (2017)
 Western Conference Rookie of the Month (Οκτ-Νοε 2016)

 Εξωτερικοί σύνδεσμοι 
Επίσημος ιστότοπος 
Kentucky Wildcats bio

 Παραπομπές 

Κατηγορία:Καναδοί καλαθοσφαιριστές
Κατηγορία:Πόιντ γκαρντ
Κατηγορία:Καναδοί τζαμαϊκανής καταγωγής
Κατηγορία:Καναδοί συριακής καταγωγής
Κατηγορία:Καλαθοσφαιριστές Εθνικής Καναδά
Κατηγορία:Αθλητές στους Παναμερικανικούς Αγώνες 2015
Κατηγορία:Καλαθοσφαιριστές στους Θερινούς Ολυμπιακούς Αγώνες 2024
Κατηγορία:Καλαθοσφαιριστές Ντένβερ Νάγκετς
Κατηγορία:Καλαθοσφαιριστές του NBA
Κατηγορία:Καναδοί καλαθοσφαιριστές στο NBA